turjo4nis/wikipedia-bn-dump-20250701 huggingface dataset:
কাবেরি বসু

কাবেরি বসু () ১৯৫০ ও ১৯৬০ এর দশকে বাংলা সিনেমার নেতৃস্থানীয় অভিনেত্রী ছিলেন। তিনি তার সৌন্দর্য ও অভিনয় প্রতিভার জন্য প্রশংসিত হন। মাত্র ৩৯ বছর বয়সে দার্জিলিং থেকে ফেরার পথে দুর্ঘটনায় মারা যান।

তার উল্লেখযোগ্য ছবির মধ্য রয়েছে নগর দর্পণ (১৯৭৫), যে যেখানে দাঁড়িয়ে (১৯৭৪), আমি সে ও সখা (১৯৭৪), অরণ্যের দিনরাত্রি (1969),
শ্যামলী (১৯৫৬), মধুমালতি (১৯৫৭), রাইকমল (১৯৫৫), দেবিমালিনি (১৯৫৫), পরাধীন (১৯৫৬), শঙ্কর নারায়ণ ব্যাংক (১৯৫৬)। তিনি উত্তম কুমারের বিপরিতে শ্যামলী ছবিতে এবং সত্যজিৎ রায় এরপরিচালনায় অরণ্যের দিনরাত্রি চলচ্চিত্রে অভিনয় করেন।

তথ্যসূত্র

আরও দেখুন

বহিঃসংযোগ
 

ভারতীয় অভিনেত্রী
২০শ শতাব্দীর ভারতীয় অভিনেত্রী
১৯৩৮-এ জন্ম
১৯৭৭-এ মৃত্যু
ভারতীয় চলচ্চিত্র অভিনেত্রী
বাংলা চলচ্চিত্র অভিনেত্রী
নাজদ

নজদ (আরবী  نجد ) হচ্ছে সৌদি আরবের মধ্যবর্তী অঞ্চল। ওয়াহাবী আন্দোলন এর জন্মস্থান হিসেবে নজদ এলাকা বিশেষ প্রসিদ্ধ। সৌদি আরবের মোট জনসংখ্যার ২৮ শতাংশ নজদ অঞ্চলে বাস করে এবং এদের বেশিরভাগ ওহাবীপন্থী। রিয়াদ, আল কাশেম এবং হাইল এলাকা নিয়ে নজদ অঞ্চল গঠিত। নজদবাসীগণ সৌদি আরবে সংখ্যালঘু। কারণ নজদ প্রত্যন্ত এলাকায় অবস্থিত।

ভূগোল

সীমানা

আরবী শব্দ নজদ অর্থ হচ্ছে উচ্চ ভূমি। একদা আরবের অঞ্চলের বিস্তীর্ণ উচু অঞ্চলকে বোঝাতে নজদ ব্যবহার করা হতো, কিন্তু মধ্যাঞ্চলের এই উচু ভূমি কালের পরিক্রমায় নজদ নামে পরিচিতি লাভ করে। নজদের পশ্চিমে হেজাজ ও ইয়েমেন, পূর্বে পূর্ব আরব এবং উত্তরে ইরাক ও সিরিয়া অবস্থিত।

প্রধান শহর
নজদের সব থেকে বড় শহর রিয়াদ যা সৌদি আরবেরও সব থেকে বড় শহর। ২০০৯ সালে সৌদি আরবের সব থেকে বড় শহরের লোকসংখ্যা ছিলো ৪৭ লক্ষ মাত্র।  বুরাইদাহ, উনাইযাহ, আর রাস নজদ এলাকার অন্যতম শহর।) ক্ষুদ্র শহর ও গ্রামের মধ্যে আছে সুদাইর, আল খারজ, দাওয়াদমি, আফিফ, আল মাজমাআহ, শাকরা, থারমাডাআ, ধুরমা, আল গাওয়াইয়াহ, আল হারিক, হতাত বনি তামিম, লায়লা, আস সুলাইয়ি এবং ওয়াদি আদ দাওয়াসির।

ধর্ম
ইসলামের বিশুদ্ধ চর্চা ও বর্ণনার জন্য নজদ অঞ্চল প্রসিদ্ধ। এই অঞ্চলে মুহাম্মাদ বিন আব্দুল ওয়াহ্‌হাবের হাত ধরে ওহাবী মতবাদ বা সালাফি মতবাদ জন্ম ও বিকাশ লাভ করে।

অর্থনীতি
বিশ শতকের প্রথম দিকে নজদ থেকে মোটা উলের পোশাক তৈরী শুরু হয়।

ভাষা
নজদের অধিবাসীগণ আরবীতে কথা বলে। তাদের আরবী ভাষা বেদুইনদের উপভাষা দ্বারা প্রভাবিত।

সাহিত্যে নজদ
''বাহিইয়াইহ নাখজাভানির প্রথম উপন্যাস 'দ্যা স্যাডলবাগ- এ ফ্যাবল ফর ডাউটারস এন্ড সিকারস' এ ১৮৪৪ থেকে ১৮৪৫ সালে মক্কা ও মদীনার মাঝে নজদ বরাবর তীর্থযাত্রী পথের বর্ণনা করা হয়েছে।

আরো পড়ুন
 আল রশীদ
 নজদ সম্পর্কিত হাদিস
 তিহামাহ
 হেজাজ
 কিনদাহ
 সৌদি আরবের ইতিহাস
 নজদ সালতানাত
 নজদ আবিষ্কার
 মক্কা

তথ্য উৎস

নজদ
সৌদি আরবের ইতিহাস
সৌদি আরবের ভূগোল
ঐতিহাসিক অঞ্চল
এশিয়ার অঞ্চল
উমা দাশগুপ্ত

উমা দাশগুপ্ত (১৯৪০ - ১৮ নভেম্বর ২০২৪) (বিবাহের পর- উমা সেন) ছিলেন একজন ভারতীয় বাঙালি অভিনেত্রী, যিনি সত্যজিৎ রায়ের পথের পাঁচালী (১৯৫৫) চলচ্চিত্রে কিশোরী দুর্গার চরিত্রে অভিনয় করেছিলেন।

পথের পাঁচালী 

১২ বছর বয়সে তার স্কুলের সহকারী প্রধান শিক্ষক, তাদের সাধারণ বন্ধু আশিস বর্মণকে উমার নাম প্রস্তাব করেন। সুবীর বন্দ্যোপাধ্যায়, যিনি অপু ত্রয়ীতে মুখ্য অভিনেতা ছিলেন, তার মতো উমারও এটি প্রথম চলচ্চিত্র ছিল।

পরবর্তী জীবন 
তিনি কলকাতা বিশ্ববিদ্যালয়ের অধীনে কলকাতার যোগমায়া দেবী কলেজ থেকে স্নাতক পাশ করেন। কর্মজীবনে তিনি ছিলেন একজন শিক্ষিকা। ১৯৮৪ খ্রিস্টাব্দ থেকে ২০০০ খ্রিস্টাব্দ পর্যন্ত শিক্ষকতা করেন যাদবপুর বিদ্যাপীঠের শিশু ও প্রাথমিক বিভাগে। অঙ্ক আর ইংরাজী পড়াতেন।

মৃত্যু 
বেশ কিছুদিন ধরেই উমা দাশগুপ্ত দুরারোগ‍্য ক্যান্সারে আক্রান্ত ছিলেন। ভর্তি ছিলেন কলকাতার বাইপাসের ধারে এক বেসরকারি হাসপাতালে। ২০২৪ সালের ১৮ নভেম্বর সোমবার সকালে ৮৪ বছর বয়সে তিনি মৃত্যুবরণ করেন। তার শেষকৃত্য সম্পন্ন হয় কেওড়াতলা মহাশ্মশানে। তার কন্যা হলেন শ্রীময়ী সেন রাম।

তথ্যসূত্র

বহিঃসংযোগ 
 

ভারতীয় অভিনেত্রী
১৯৪০-এ জন্ম
২০২৪-এ মৃত্যু
ভারতীয় চলচ্চিত্র অভিনেত্রী
বাংলা চলচ্চিত্র অভিনেত্রী
২০শ শতাব্দীর ভারতীয় অভিনেত্রী
যোগমায়া দেবী কলেজের প্রাক্তন শিক্ষার্থী
বৌধায়ন

বৌধায়ন (খ্রীষ্টপূর্ব ৮০০ শতক) একজন ভারতীয় গণিতবিদ ছিলেন। তিনি বৌধায়ন সূত্র নামক গ্রন্থের লেখক। তিনি বিখ্যাত কিছু গাণিতিক কাজ করেন। এর মধ্যে প্রায় নির্ভুল ভাবে পাই-এর মান নির্ণয় এবং আর একটি কাজ করেন যেখানে পিথাগোরাসের উপপাদ্যের একটি আলাদা সমাধান দেখানো হয়।

বৌধায়ন সূত্র

বৌধায়ন সূত্রের সূত্রগুলো কৃষ্ণ যজুর্বেদের তৈত্তিরীয় শাখার সাথে সম্পর্ক যুক্ত। এই সূত্রগুলো ছয়টি ভাগে বিভক্ত।  বৌধায়ন সূত্র ছয়টি গ্রন্থ নিয়ে গঠিত:
 শ্রৌতসূত্র, সম্ভবত ১৯টি প্রশ্নে
 কর্মন্তসূত্র, ২০টি অধ্যায়ে  
 দ্বৈধসূত্র, ৪টি প্রশ্নে
 গৃহ্যসূত্র, ৪টি প্রশ্নে
 ধর্মসূত্র, ৪টি প্রশ্নে,  এবং
 শুল্বসূত্র, ৩টি আধ্যায়ে

গণিতে অবদান

পিথাগোরাসের উপপাদ্যের বিকল্প সমাধান  
বৌধায়নের সব থেকে সেরা কাজ পিথাগোরাসের উপপাদ্যের বিকল্প প্রমাণ। পিথাগোরাসের জন্মেরও কয়েকশত বছর আগে বৌধায়ন এই উপপাদ্যটির মত একটি উপপাদ্য লেখেন। 
বৌধায়ন সূত্র এবং সুল্বা সূত্রে তিনি লিখেছেন,

এটাই পিথাগোরাসের উপপাদ্যের আদি রেকর্ড।

বৌধায়ন আর সমস্যার সমাধান করেছিলেন। তা হল বৃত্ত তৈরী করা যার ক্ষেত্রফল বর্গের ক্ষেত্রফলের সমান হবে। একে ইংরেজিতে ‘circling the square’ বলে।

২ এর বর্গমূলঃ  
বৌধায়ন ‘২’-সংখ্যাটির বর্গমূল বের করার চেষ্টা করেছিলেন; যার মান পেয়েছিলেন ১.৪১৪২১৬, যা দশমিকের পর পাঁচ অঙ্ক পর্যন্ত সঠিক ছিল।

তথ্যসূত্র

উৎস
 George Gheverghese Joseph. The Crest of the Peacock: Non-European Roots of Mathematics, 2nd Edition. Penguin Books, 2000. .
 Vincent J. Katz. A History of Mathematics: An Introduction, 2nd Edition. Addison-Wesley, 1998. 
 S. Balachandra Rao, Indian Mathematics and Astronomy: Some Landmarks. Jnana Deep Publications, Bangalore, 1998. 
  St Andrews University, 2000.
  St Andrews University, 2000.
 Ian G. Pearce. Sulba Sutras at the MacTutor archive. St Andrews University, 2002.

ভারতীয় গণিতবিদ
প্রাচীন ভারতীয় গণিতবিদ
আই.এইচ.এইচ. (তুর্কি এন.জি.ও.)

আইএইচএইচ হিউমেনটেরিয়ান রিলিফ ফাউন্ডেশন (বাংলা: মানবকল্যাণমুখী ত্রাণ সংস্থা) হল ১৯৯২ সালে প্রতিষ্ঠিত একটি তুর্কি এনজিও দাতা সংস্থা যার সদস্যগণ হলেন প্রধানত তুর্কি মুসলিম এবং এরা বর্তমানে ১০০টিরও অধিক দেশে সক্রিয়ভাবে কর্মরত আছেন|

তথ্যসূত্র

বহিঃসংযোগ 
 অফিশিয়াল ওয়েবসাইট

বেসরকারি সংস্থা
১৯৯৫-এ প্রতিষ্ঠিত সংগঠন
গ্সের-বুম-স্ক্রুগ-পা

গ্সের-বুম-স্ক্রুং-পা (, ) ছিল চিং সম্রাট চিয়ানলোং দ্বারা ১৭৯৩ খ্রিষ্টাব্দে প্রবর্তিত তিব্বতের অবতারী লামাদের চিহ্নিতকরণের একটি প্রক্রিয়া। এই প্রক্রিয়ায় লটারির মাধ্যমে তিব্বতী অবতারী লামাদের পুনর্জন্ম চিহ্নিতকরণের সিদ্ধান্ত নেওয়া হয়।

প্রেক্ষাপট 
তিব্বতে অবতারী লামাদের পুনর্জন্ম চিহ্নিতকরণের প্রক্রিয়া বহুকাল ধরে চলে এসেছে। সাধারণতঃ সবচেয়ে প্রতিভাবান শিশুদেরকেই অবতারী লামা হিসেবে চিহ্নিত করা হত কিন্তু অষ্টাদশ শতাব্দীর মধ্যভাগে এই পদ্ধতিতে প্রচন্ড পরিমাণে স্বজনপোষণ দেখা দেয়। লাদাখের রাজপরিবারের এক রাজকন্যার পুত্র ষষ্ঠ পাঞ্চেন লামার দুই ভ্রাতাই অবতারী লামা ছিলেন। তাঁদের মধ্যে একজন ভ্রাতা মি-ফাম-ছোস-গ্রুব-র্গ্যা-ম্ত্শো () ছিলেন দশম ঝ্বা-দ্মার-পা () উপাধিধারী বৌদ্ধ লামা। তাঁর ভগিনীকেও র্দো-র্জে-ফাগ-মো () উপাধিধারী মহিলা অবতারী ভিক্ষুণী হিসেবে চিহ্নিত করা হয়। ষষ্ঠ পাঞ্চেন লামা পরবর্তীকালে অষ্টম দলাই লামাকে চিহ্নিত করেন, যিনি ষষ্ঠ পাঞ্চেন লামার ভ্রাতুষ্পুত্রকেই পরবর্তী পাঞ্চেন লামা হিসেবে চিহ্নিত করেন। ষষ্ঠ পাঞ্চেন লামা মৃত্যুবরণ করলে চিং সম্রাট চিয়ানলোং তাঁর ভাই বোনদের প্রচুর পরিমাণে সোনা উপহার দেন। কিন্তু মি-ফাম-ছোস-গ্রুব-র্গ্যা-ম্ত্শো সম্পত্তির ভাগে অসন্তুষ্ট হয়ে দ্গে-লুগ্স ধর্মসম্প্রদায়ের সঙ্গে বিরোধিতা শুরু করেন ও নেপাল পালিয়ে যান। তিনি নেপালের রাজাকে তিব্বত আক্রমেণে প্ররোচনা দিলে গোর্খা বাহিনী ১৭৮৮ ও ১৭৯১ খ্রিষ্টাব্দে দুইবার তিব্বত আক্রমণ করেন যার ফলে সপ্তম পাঞ্চেন লামা পালিয়ে যেতে বাধ্য হন। কিন্তু চীনা সেনাবাহিনী তিব্বতে এসে গোর্খা বাহিনীকে নেপাল সীমান্ত পর্যন্ত হঠিয়ে দিতে সক্ষম হয় এবং ঝ্বা-দ্মার-পা উপাধি প্রদান নিষিদ্ধ করা হয়। এই যুদ্ধের ফলে চিং সম্রাট চিয়ানলোং যুদ্ধের কারণ হিসেবে অবতারী লামাদের স্বজনপোষণকে দায়ী করেন ও তিব্বত শাসনের জন্য উনত্রিশটি নির্দেশিকা জারী করেন। এর মধ্যে একটি নির্দেশে তিনি লটারির মাধ্যমে তিব্বতী অবতারী লামাদের পুনর্জন্ম চিহ্নিতকরণের সিদ্ধান্ত গ্রহণ করেন।

পাদটীকা

তথ্যসূত্র

আরো পড়ুন 
 Martin Slobodník: "Alter Wein in neue Schläuche China heute XXVI (2007), N.6 (154), S. 226-229 
 M. Slobodník:  Tibetan Buddhist Reincarnations and the Chinese State: Past and Present 
"Verwaltungsmaßnahmen für die Reinkarnation Lebender Buddhas des tibetischen Buddhismus (PDF; 107 kB)", in: China heute XXVI (2007), Nr. 6 (154), S. 220 f. (Katharina Wenzel-Teuber, Übers.) 
|Thomas Hebere: "Peking erlässt die "Verwaltungsmethode zur Reinkarnation eines Lebenden Buddhas im tibetischen Buddhismus" Analyse vor dem allgemeinen Hintergrund der Tibet-Frage", in: Zeitschrift für Chinesisches Recht, 2008, Heft 1, S.1-9 (u. Übers. S.27 ff.) 
 Paul Hyer, Sechin Jagchid: A Mongolian living Buddha: biography of the Kanjurwa Khutughtu 
 Zhang Xiaoming: Geschichten um Tibet (Xizang de gushi (De)) 
 "Wie ist das Problem der Beziehung von Religionen und Sozialismus zu lösen? - Interview mit Yi Xiaowen, dem Direktor des Nationalen Büros für religiöse Angelegenheiten (PDF; 193 kB)" China heute XXVII (2008), Nr.4-5 (158-159) - china-zentrum.de 
 Wang Jiawei, Nyima Gyaincain: Historische Koordinaten Chinas Tibets (Zhongguo Xizang de lishi diwei (De)) China Intercontinental Press 
土呷: "昌都清代的四大呼图克图" 中国藏学 2001(4), S.39-51 (web) 
廖祖桂, 李永昌, 李鹏年 :《钦定藏内善后章程二十九条》版本考略. Beijing: 2006 《西藏通史》专题研究丛刊; Nr. 4;  
牙含章: 达赖喇嘛传. Beijing: Renmin chubanshe 1984 

তিব্বতী বৌদ্ধ আচার অনুষ্ঠান
আশারায়ে মুবাশশারা

আরবি আশারা শব্দের অর্থ দশ। আর মুবাশশারা অর্থ সুসংবাদপ্রাপ্ত। অতএব, আশারায়ে মুবাশশারা অর্থ সুসংবাদপ্রাপ্ত দশজন। ইসলামি পরিভাষায়, আশারায়ে মুবাশশারা বলতে বোঝায় হযরত মুহাম্মাদ (সাঃ) এর দশজন সাহাবীকে হাদিস অনুযায়ী যারা জীবদ্দশায় জান্নাতের প্রতিশ্রুতি পেয়েছিলেন।

তাঁদের নাম যথাক্রমে-

 আবু বকর (রাঃ)
 উমর ইবনুল খাত্তাব (রাঃ)
 উসমান ইবনে আফফান (রাঃ)
 আলি ইবনে আবু তালিব (রাঃ)
 তালহা ইবনে উবাইদিল্লাহ (রাঃ)
 জুবাইর ইবনুল আওয়াম (রাঃ)
 আবদুর রহমান ইবনে আউফ (রাঃ)
 সাদ ইবনে আবু ওয়াক্কাস (রাঃ)
 সাঈদ ইবনে যায়িদ (রাঃ)
 আবু উবাইদা ইবনুল জাররাহ (রাঃ)

ঘটনা 
হিজরী দশম সালে মদিনায় এক ভয়াবহ দুর্ভিক্ষ দেখা দিয়েছিল। ফলে বহুলোক অনাহারে ও অর্ধাহারে দিনাতিপাত করছিল। কোনোদিক থেকে সাহায্য-সহযোগিতা ও খাদ্য সামগ্রী আমদানি হওয়ার সম্ভাবনা দেখা যাচ্ছিল না। এমনি এক দিন মহানবি হযরত মুহাম্মাদ (সাঃ) মদিনা মসজিদে খুতবা দান করছিলেন। এমন সময় হঠাৎ সংবাদ এল যে, শামদেশ থেকে প্রচুর খাদ্য সামগ্রী নিয়ে একদল বণিক মদীনায় আগমন করছে। তখন সব সাহাবা-এ-কিরাম বণিক দলের নিকট গমন করে। কেবলমাত্র দশজন সাহাবা তথায় গমন না করে মনোযোগ সহকারে মুহাম্মাদের এর খুতবা শ্রবণে নিমগ্ন রইলেন। হযরত মুহাম্মাদ (সাঃ) তাদের প্রতি সন্তুষ্ট হয়ে একে একে তাঁদের নাম উল্লেখ করে তাদেরকে জান্নাতবাসী বলে ঘোষণা করেন।

হাদিস

শিয়া দৃষ্টিতে 
শিয়ারা এই হাদিস পুরাপুরি প্রত্যাখ্যান করেছে। তাদের মতে এইরকম কোনো হাদিস মুহাম্মদ-কর্তৃক উদ্ধৃত হয় নি।

তথ্যসূত্র

বহিঃসংযোগ 
 Presenting Abu Bakr as the first of "ten promised paradise" 
 Great Muslims Of All Times
 Sahaba 

হাদিস
পুরুষ সাহাবা
জান্নাত
ইসলাম সম্পর্কিত তালিকা
ব্যক্তিদল
সাহাবা
লাত

আল-লাত (, ; অন্য বানানে আল্লাত, আল্লাতু ও আলিলাত) হলেন এক প্রাক্‌-ইসলামি আরব দেবী। একদা মক্কা সহ সমগ্র আরব উপদ্বীপে বিভিন্ন সমিতির অধীনে তাঁকে পূজা করা হত। মক্কাতে তিনি আল্লাহ্‌-এর কন্যা রূপে আল-উজ্জা ও মানাতের সঙ্গে একযোগে পূজিতা হতেন। প্রাচীন নিকট প্রাচ্যে দেবী আশেরাহ-আতিরাত সহ বিভিন্ন দেবীকে নির্দেশ করতে আল্লাত বা এলাত শব্দ দু'টি ব্যবহার করা হত।

দক্ষিণ আরবি অভিলিখনগুলিতে আল-লাতের পূজা প্রত্যয়িত হয়েছে লাত ও লাতান নামে, কিন্তু উত্তর আরব ও হেজাজে তিনি অধিকতর প্রাধান্য বিস্তার করেছিলেন এবং তাঁর কাল্ট দূরে সিরিয়া পর্যন্ত ছড়িয়ে পড়েছিল। সাফাইয়া লিপির লেখকেরা প্রায়শই তাঁদের অভিলিখনে আল-লাতকে আবাহন করতেন। নবতাঈ জাতির লোকেরাও তাঁকে পূজা করত এবং তাঁকে যুক্ত করেছিল আল-উজ্জার সঙ্গে। তাঁর কাল্টের উপস্থিতি পালমিরা ও হাত্রা দুই স্থানেই প্রত্যয়িত হয়েছিল। গ্রিকো-রোমান প্রভাবে তাঁর মূর্তিনির্মাণে গ্রিক পুরাণের যুদ্ধদেবী আথিনা ও তাঁর রোমান প্রতিরূপ মিনার্বার প্রভাব দেখা গিয়েছিল।

ইসলামীয় সূত্র অনুযায়ী, তাইফে বনু সাকিফ জাতিগোষ্ঠী বিশেষভাবে তাঁর পূজা করত। ইসলামি প্রথায় তাঁর পূজা সমাপ্ত হয়েছিল, যখন মুহাম্মদের আদেশে তাইফে তাঁর মন্দির ধ্বংস করা হয়।

বর্ণনা

পুরাতন উৎস থেকে জানা যায় আল-লাত ছিলো মেসোপটেমীয়দের পাতালের দেবী, যিনি এরেশকিগাল নামে পরিচিত, কার্থেজে তাকে আল্লাতু নামে ডাকা হতো।

পেত্রার নবতাঈগণ এবং হাত্রার জনসাধারণ লাতের পূজা করতো। তাকে গ্রীক দেবী এথেনা ও টাইচি এবং রোমান দেবী মিনার্ভার সাথে তুলনা করা হতো। প্রাচীন পূঁথিতে তাকে মহান দেবী নামে সম্বোধন করা হয়েছে।

গ্রীক ঐতিহাসিক হেরোডোটাস খ্রিষ্টপূর্ব ৫ম শতকে তার লেখায় লাতকে আফ্রোদিতির সমতুল্য বলে উল্লেখ করেছেন। 

হেরোডোটাসের মতানুসারে প্রাচীন আরবগণ দুইজন ঈশ্বরে বিশ্বাস করতঃ  তারা ডায়োনিসাস এবং স্বর্গীয় আফ্রোডাইট ছাড়া অন্য কোনো দেবতাকে বিশ্বাস করে না; এবং তারা বলে যে তারা ডায়োনিসাসের মতো চুল পরে, মাথার চারপাশে কেটে দেয় এবং মন্দিরগুলি শেভ করে। তারা ডায়োনিসাসকে ডাকে,ওরোটাল্ট; এবং অ্যাফ্রোডাইট,আলিলাত। 

আল কোরআনের সুরা নজমে উজ্জা এবং মানাতের সঙ্গে লাতকে উল্লেখ করা হয়েছে ১৯ নম্বর আয়াতে। আল কোরআন, সুরা নজম, আয়াত ১৯,২০

হিশাস্ম ইবনে আল কালবি লিখিত কিতাব আল আসনাম (মূর্তি সম্পর্কিত বই) থেকে জানা যায় ইসলাম পূর্ববর্তী যুগে আরবগণ বিশ্বাস করতেন লাত কাবা শরীফে বাস করেন। এবং সেখানেও তার একটি মূর্তি স্থাপিত ছিলো।

আল-লাত এর দায়িত্বে ছিল সাকিফ গোত্রের বনু আত্তাব ইবনে মালিক, যে এর উপর একটি প্রাসাদ নির্মাণ করে। কুরাইশসহ অন্যান্য আরবরা একে অনেক সম্মান করত। তারা এই দেবীর নামে তাদের সন্তানদের নাম রাখত 'জায়েদ আল-লাত' এবং 'তাইম আল-লাত' এভাবে। আল তায়েফ মসজিদের মিনারের বামদিকে এটি দাঁড় করানো ছিল। সাকিফ গোত্র ইসলাম গ্রহণ না করা পর্যন্ত আল লাতের উপাসনা অব্যাহত রেখেছিল। যখন আল্লাহর নবী (হযরত মুহাম্মদ সা.) আল মুগিরাহ ইবনে-শুবাহকে পাঠান, তিনি একে ধ্বংস করেন এবং তার মন্দির মাটির সাথে মিশিয়ে দেন।

মন্দির ধ্বংস
তায়েফ বাসী লাতের পূজা করত।  তাবুক যুদ্ধ  পরিচালিত হওয়ার একই বছরে ৬৩০ খ্রিষ্টাব্দে মুহাম্মদ  এর নির্দেশে আবু সুফিয়ান ইবনে হার্বের নেতৃত্বে পরিচালিত অভিযানে তায়েফে লাতের মন্দির ধ্বংস করা হয়। এর পূর্বে ইসলাম ধর্ম গ্রহণকারী বনু হাওয়াজিন গোত্র মালিকের নেতৃত্রে তায়েফ অবরোধ করে রাখে।

আরো পড়ুন
 চাবউ
 স্যাটানিক ভার্সেস
 থাকিফ এবং ইসলাম
 ইসলাম

গ্রন্থ
 বাইবেল শব্দের হিব্রু এবং আরামীয় অভিধান (Strong's Hebrew and Aramaic Dictionary of Bible Words)
 Georgii Wilhelmi Freytagii : Lexicon Arabico-Latinum. Librairie du Liban, বৈরুত, ১৯৭৫

তথ্য উৎস

আরবীয় দেবী
মধ্যপ্রাচ্যের পুরাণ
যুদ্ধের দেবী
কিতাব আল আশনাম

কিতাব আল আশনাম () আরবের ঐতিহাসিক হিশাম ইবনে আল কালবি (জন্ম ৭৩৭- মৃত্যু ৮১৯ খ্রি.) রচিত একটি আরবী ভাষায় প্রকাশিত বই যেখানে প্রাচীন আরবে প্রচলিত বিভিন্ন ধর্ম এবং প্রথা সম্পর্কে বর্ণনা করা হয়েছে। কাবা শরীফে রক্ষিত লাত, উজ্জা, মানাত সহ বিভিন্ন দেবদেবীর বর্ণনা জানা যায় বইটিতে। বইটিতে আরবের শিরক (বহুশ্বেরবাদিতা) তুলে ধরা হয়েছে।

আহমাদ জাকি পাশা নামের এক মিশরীয় ভদ্রলোক বইটি উদ্ধার করেন। তিনি দামাস্কের এক নিলাম থেকে বইটির পান্ডুলিপি কেনেন। প্রাচ্যবিদদের আন্তর্জাতিক কংগ্রেসের ১৪ তম অধিবেশনে পাশা তার আবিষ্কারের কথা প্রকাশ করেন। ১৯৩৪ সালে  পাশার মৃত্যুর পর তার অন্যান্য গুরুত্বপূর্ণ সংগ্রহের সাথে এই বইটিকে দেশকে দান করে দেয়া হয়।

তথ্য উৎস

সৌদি আরবে ধর্মবিশ্বাস
আরব্য পুরাণ
ইসলামি সাহিত্য
মধ্যযুগীয় আরবি সাহিত্য
২০০২ কমনওয়েলথ গেমসে বাংলাদেশ

২০০২ কমনওয়েলথ গেমসে বাংলাদেশ ৫ম বারের মত অংশগ্রহণ করে। এই জন্য অ্যাথলেটিকস এবং সাঁতারে পুরুষ ক্রীড়াবিদদের এবং শ্যুটিংয়ে মিশ্র দল পাঠায়। এই গেমসে বাংলাদেশ একটি স্বর্ণ পদক লাভ করে। এর আগে সর্বশেষ ১৯৯০ সালে অকল্যান্ডে, শ্যুটিংয়ে একটি স্বর্ণ ও রোপ্য পদক লাভ করেছিল বাংলাদেশ।

মেডেল

স্বর্ণ
শ্যুটিং:
 আসিফ হোসেন খান পুরুষদের এয়ার রাইফেল

তথ্যসূত্র 

কমনওয়েলথ গেমসে বাংলাদেশ
২০০২ কমনওয়েলথ গেমসের দেশসমূহ
২০০২-এ বাংলাদেশের ক্রীড়া
২০০২-এ বাংলাদেশী ক্রীড়া
হিশাম ইবনে আল কালবি

হিশাম ইবনে আল কালবি (৭৩৪খ্রি.-৮১৯খ্রি./২০৪ হিজরি) একজন আরবীয় ঐতিহাসিক  যিনি ইবনে আল কালবি (আরবি: ابن الكلبي‎) নামের পরিচিত। তার পুরো নাম আবু আল মুনদির হিশাম বিন মুহাম্মদ বিন আল সাঈব বিন বিশর আর কালবি। তিনি কুফা নগরীতে ৭৩৭ খ্রিষ্টাব্দে জন্মগ্রহণ করেন। তিনি তার জীবনের অধিকাংশ সময় বাগদাদ নগরীতে কাটিয়েছেন। তিনি তার পিতার মত প্রাচীন আরবের ঐতিহাসিক তথ্য সংগ্রহ করতেন। ফিহ্রিস্ট এর মতে   তিনি ১৪০ খানা বই লিখেছেন। কিতাব আল আঘানিতে তার কাজের উল্লেখ পাওয়া যায়।

হিশাম ইসমাইল এবং মুহাম্মদ এর মধ্যকার সম্পর্ক নির্ণয় করেন এবং সকল আরব ঈসমাইলের বংশধর ধারণা  প্রচার করেন। তার লেখা বই জামহারাত আল নসীব ১৯৬৬ সালে জার্মান ভাষায় ড. ক্যাস্কেল অনুবাদ করেন (Das genealogische Werk des Hisam Ibn Muhammad al Kalbi)।

সাহিত্যকর্ম 
 কিতাব আল আশনাম

তথ্যসূত্র 

৭৩৪-এ জন্ম
৮১৯-এ মৃত্যু
৮ম শতাব্দীর ইতিহাসবিদ
৯ম শতাব্দীর ইতিহাসবিদ
আরব ইতিহাসবেত্তা
৯ম শতাব্দীর আরব ব্যক্তি
কুফার ব্যক্তি
৯ম শতাব্দীতে মৃত্যু
৭৩৭-এ জন্ম
৮ম শতাব্দীর আরব ব্যক্তি
কিতাব আল আঘানি

কিতাব আল আগানি (আরবি: كتاب الأغاني‎ : কবিতা বা গানের; The Book of Songs) হলো খ্রিস্টীয় দশম শতকের সাহিত্যিক আবুল ফারাজ ইস্ফাহানি কর্তৃক লিখিত কবিতা ও গানের সংগ্রহ। বইটির আধুনিকে সংস্করণ ২০ খণ্ডে প্রকাশিত হয়েছে। ১০ হাজার পৃষ্টার এই বইটি রচনা করতে আবু আল ফরজের ৫০ বছর সময় লেগেছিল। এই বইয়ে তিনটি অংশ আছে: প্রথম অংশে খলিফা হারুন অর রশীদ এর পছন্দকৃত '১০০ সেরা গান', দ্বিতীয় অংশে রাজ রাজড়াদের রচনা এবং তৃতীয় অংশে লেখকের নিজের নির্বাচন করা গান। এই বইয়ে জাহিলিয়া যুগ থেকে ১০ম শতক পর্যন্ত গান ও কবিতার সংগ্রহ আছে। এই কারণে কিতাব আল আগানি ইতিহাস এবং সাহিত্য ইতিহাসের জন্য একটি প্রামান্য আকরিক গ্রন্থ এবং কিতাব আল আঘানি'র উপর অনেক গবেষণাপত্র প্রকাশিত হয়েছে।

তথ্য উৎস

আরবি ভাষার অ-কল্পকাহিনী বই
আরবি সাহিত্য
সাহিত্য
১০ম শতাব্দীর আরবি বই
মধ্যযুগীয় আরবি সাহিত্য
মধ্যযুগীয় আরবি কবিতা
২০০৯ বাংলাদেশ ক্রিকেট দলের ওয়েস্ট ইন্ডিজ সফর

বাংলাদেশ ক্রিকেট দল পূর্ব-নির্ধারিত সময়সূচী মোতাবেক ২০০৯ সালের আন্তর্জাতিক মৌসুমে ওয়েস্ট ইন্ডিজ সফর করে। ৩ জুলাই, ২০০৯ তারিখ থেকে ২ আগস্ট, ২০০৯ তারিখ পর্যন্ত সফরে ওয়েস্ট ইন্ডিজ ক্রিকেট দলের বিপক্ষে দুই টেস্ট, তিনটি একদিনের আন্তর্জাতিক ও একটি টুয়েন্টি২০ আন্তর্জাতিকে প্রতিদ্বন্দ্বিতা করে।

এ সময় ওয়েস্ট ইন্ডিজ ক্রিকেট বোর্ড ও ওয়েস্ট ইন্ডিজ খেলোয়াড় সমিতির মধ্যকার শ্রম অসন্তুষ্টির কারণে পুরো সিরিজে ওয়েস্ট ইন্ডিজ দলের প্রথম একাদশ মাঠে নামাতে পারেনি।

বাংলাদেশ দল খুব সহজেই দূর্বল ওয়েস্ট ইন্ডিজ দলকে কুপোকাত করে। টেস্ট সিরিজে ২-০ এবং একদিনের আন্তর্জাতিকে ৩-০ ব্যবধানে সিরিজ জয়ের স্বাদ আস্বাদন করে। টেস্ট সিরিজে বাংলাদেশ তাদের দ্বিতীয় ও তৃতীয় জয় পায়। পাশাপাশি বিদেশ সফরে সিরিজ জয়সহ প্রথমবারের মতো হোয়াইটওয়াশ করে। একদিনের আন্তর্জাতিকের সিরিজেও বাংলাদেশ টেস্টভূক্ত দলের বিপক্ষে বিদেশ সফরে জয় পায় ও হোয়াইটওয়াশ করতে সক্ষম হয়। ওয়েস্ট ইন্ডিজ কেবলমাত্র টুয়েন্টি২০ আন্তর্জাতিকে সিরিজ জয় পায়।

টেস্ট সিরিজ

১ম টেস্ট

দ্বিতীয় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

একমাত্র টি২০আই

প্রস্তুতিমূলক খেলা

প্রথম-শ্রেণী: ওয়েস্ট ইন্ডিজ এ বনাম বাংলাদেশ একাদশ

লিস্ট এ: ওয়েস্ট ইন্ডিজ বিশ্ববিদ্যালয় উপাচার্য একাদশ বনাম বাংলাদেশ একাদশ

সম্প্রচার ব্যবস্থা 
টেলিভিশন নেটওয়ার্ক
বিটিভি (সরাসরি) — বাংলাদেশ
টেন স্পোর্টস (সরাসরি) — ভারত

তথ্যসূত্র 

বাংলাদেশ ক্রিকেট দলের ওয়েস্ট ইন্ডিজ সফর
২০০৯-এ আন্তর্জাতিক ক্রিকেট প্রতিযোগিতা
২০০০-০১ থেকে ওয়েস্ট ইন্ডিজের ক্রিকেট মৌসুম
২০০৯-এ বাংলাদেশী ক্রিকেট
২০০৯-১০ ওয়েস্ট ইন্ডিয়ান ক্রিকেট মৌসুম
২০০৯-এ ওয়েস্ট ইন্ডিয়ান ক্রিকেট
রোজী আফসারী

রোজী আফসারী (জন্ম: শামীমা আক্তার রোজী; ২৩ এপ্রিল ১৯৪৬ - ৯ মার্চ ২০০৭), যিনি রোজী সামাদ  নামেও পরিচিত; একজন বাংলাদেশী চলচ্চিত্র অভিনেত্রী ছিলেন। তিনি ১৯৬৪ সালে এইতো জীবন চলচ্চিত্রের মাধ্যমে অভিনয় শুরু করেন। তিনি লাঠিয়াল (১৯৭৫) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনিই এই বিভাগের প্রথম বিজেতা। তার অভিনীত অন্যান্য উল্লেখযোগ্য চলচ্চিত্রসমূহ হল জীবন থেকে নেয়া (১৯৭০), তিতাস একটি নদীর নাম (১৯৭৩), সূর্য সংগ্রাম (১৯৭৪), সূর্য গ্রহণ (১৯৭৬), অশিক্ষিত (১৯৭৮), গোলাপী এখন ট্রেনে (১৯৭৮), ও এই ঘর এই সংসার (১৯৯৬)। ১৯৮৬ সালে আশা নিরাশা চলচ্চিত্র দিয়ে পরিচালক হিসেবে তার অভিষেক হয়। ২০০৫ সালে তার সর্বশেষ চলচ্চিত্র মুক্তি পায়।

প্রাথমিক জীবন
শামীমা আক্তার রোজী ১৯৪৬ সালের ২৩শে এপ্রিল লক্ষ্মীপুর জেলায় জন্মগ্রহণ করেন।

কর্মজীবন
রোজীর চলচ্চিত্র কর্মজীবন শুরু হয় ১৯৬৪ সালে জিল্লুর রহিম পরিচালিত এইতো জীবন চলচ্চিত্রের মধ্য দিয়ে। একই বছর তিনি জহির রায়হানের পরিচালনায় তৎকালীন পাকিস্তানে নির্মিত প্রথম রঙিন পূর্ণদৈর্ঘ্য চলচ্চিত্র সংগম-এ একটি প্রধান চরিত্রে অভিনয় করেন। পরের দুই বছরে তিনি একালের রূপকথা (১৯৬৫) ও রাজা সন্ন্যাসী (১৯৬৬) চলচ্চিত্রে অভিনয় করেন। ১৯৬০-এর দশকের শেষভাগে তিনি এতটুকু আশা (১৯৬৮), চোরাবালি (১৯৬৮), চেনা অচেনা (১৯৬৮), রাখাল বন্ধু (১৯৬৮), প্রতিকার (১৯৬৯), বেদের মেয়ে (১৯৬৯), আলোর পিপাসা (১৯৬৯), নীল আকাশের নীচে (১৯৬৯), ও জোয়ার ভাটা (১৯৬৯) চলচ্চিত্রে অভিনয় করেন।

১৯৭০-এর দশকে জীবন থেকে নেয়া, তিতাস একটি নদীর নাম, সূর্যগ্রহণ, ও সূর্য সংগ্রাম চলচ্চিত্রে তার অভিনয় ব্যাপক দর্শক নন্দিত হয়। ১৯৭৪ সালে নারায়ণ ঘোষ মিতা পরিচালিত আলোর মিছিল চলচ্চিত্রে অভিনয় করে। ১৯৭৫ সালে লাঠিয়াল চলচ্চিত্রে নাম চরিত্রের স্ত্রী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। অশিক্ষিত ইত্যাদি। তার সর্বশেষ অভিনীত ছবি 'পরম প্রিয়' ২০০৫ সালে মুক্তি পেয়েছিল।

ব্যক্তিগত জীবন
রোজী ১৯৮৫ সালে চলচ্চিত্র নির্মাতা মালেক আফসারীর সাথে বিবাহ বন্ধনে আবদ্ধ হন। ২০০৭ সালের ৯ মার্চ কিডনিজনিত রোগে ৫৭ বছর বয়সে রোজী মৃত্যুবরণ করেন।

চলচ্চিত্রের তালিকা

পুরস্কার ও সম্মাননা
 ১৯৭৪: শ্রেষ্ঠ পার্শ্ব অভিনেত্রী বিভাগে বাচসাস পুরস্কার - আলোর মিছিল
 ১৯৭৫: শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার - লাঠিয়াল
 ২০১৯: অনুসন্ধান ইঞ্জিন গুগল তার ৭৩তম জন্মদিনে (২৩ এপ্রিল) তাকে নিয়ে ডুডল প্রদর্শন করে।

তথ্যসূত্র

আরও দেখুন
 বাংলাদেশী অভিনেত্রীদের তালিকা

বহিঃসংযোগ
 
 

১৯৪৬-এ জন্ম
২০০৭-এ মৃত্যু
বাংলাদেশী চলচ্চিত্র অভিনেত্রী
বাংলাদেশী চলচ্চিত্র পরিচালক
বাংলাদেশী চলচ্চিত্র প্রযোজক
লক্ষ্মীপুর জেলার ব্যক্তি
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর বাংলাদেশী অভিনেত্রী
বাচসাস পুরস্কার বিজয়ী
ভিভিয়ন ডীসেনা

ভিভিয়ন ডীসেনা হলেন একজন ভারতীয় টেলিভিশন অভিনেতা। প্যার কী এ এক কহানী ধারাবাহিকে তিনি অভয় রাইচন্দ নামে এক ভ্যাম্পায়ার চরিত্রে অভিনয় করেন। এই চরিত্রে অভিনয় করে তিনি বিশেষ খ্যাতি অর্জন করেন। এরপর তিনি মধুবালা-এক ইশক্‌ এক জুনুন ধারাবাহিকে ঋষভ কুন্দ্রা চরিত্রে দৃষ্টি ধামীর বিপরীতে অভিনয় করেন। বর্তমানে ভিভিয়ান কালারস্‌ টিভিতে শক্তি - অস্তিত্ব কে এহশাস কী ধারাবাহিকে প্রধান পুরুষ চরিত্রে অভিনয় করছেন।

ব্যক্তিগত জীবন
ভিভিয়নের মা হিন্দু ও বাবা পর্তুগিজ বংশোদ্ভূত খ্রিস্টান। একটি সাক্ষাৎকারে ভিভিয়ন বলেন যে, তাঁর মা ছিলেন ভারতীয় রেলের এক অ্যাথলেট এবং বাবা ছিলেন ভারতীয় রেলেরই ফুটবলার। তাই মাত্র ১০ বছর বয়স থেকে ফুটবল ছিল ভিভিয়নের বিশেষ প্রিয় এক খেলা। তিনি ফুটবলার লিওনেল মেসির অনুরাগী।

২০১৩ সালে ভিভিনয় বাহবিজ দোরাবজিকে বিবাহ করেন। বাহবিজ ছিলেন প্যার কি ইয়ে এক কহানি ধারাবাহিকে তাঁর সহ-অভিনেত্রী। কিন্তু ২০১৬ সালে তাঁরা বিবাহবিচ্ছেদের মামলা করেন।

টেলিভিশন

পুরস্কার ও মনোনয়ন

তথ্যসূত্র

বহিঃসংযোগ

জীবিত ব্যক্তি
ভারতীয় ধারাবাহিক নাটকের অভিনেতা
১৯৮৮-এ জন্ম
ঝলক দিখলা যা
ফিয়ার ফ্যাক্টর: খতরোঁ কে খিলাড়ির প্রতিযোগী
পর্তুগিজ বংশোদ্ভূত ভারতীয় ব্যক্তি
মধ্যপ্রদেশের অভিনেতা
উজ্জয়িনীর ব্যক্তি
খ্রিস্টধর্ম থেকে ইসলামে ধর্মান্তরিত
বিগ বসের (হিন্দি টিভি ধারাবাহিক) প্রতিযোগী